Irak, gjendet një tjetër varr masiv me viktima të Shtetit Islamik
Në pyjet pranë qytetit Hauixha, barinjtë zbuluan një varr masiv me të ekzekutuar nga Shteti Islamik
Autoritetet irakiane njoftuan se kanë identifikuar një tjetër varr masiv në pyjet e Hauixhas, në provincën Kirkuk. Këtu mendohet se Shteti Islamik ka ekzekutuar viktima të shumta, ndër ta edhe fëmijë. Varri masiv pranë fshatit al-Daghila u zbulua nëntë ditë më parë nga barinjtë që kullosnin dhentë në pyjet e zonë. Ata njoftuan autoritetet lokale për çfarë kishin gjetur. , informoi Dawoud Salman Al Shameri, komandant i divizionit të 6-të irakian. Mendohet se në varrin masiv gjenden dhjetëra viktima, duke gjykuar nga sasia e rrobave dhe batanijeve të groposura. Policia federale njoftoi se do të ruajë zonën deri sa të mbërrijnë ekspertë e zhvarrimit nga Bagdati. Banorët e fshatit al-Daghila thonë se kanë parë vetë disa prej ekzekutimeve nga Shteti Islamik, pasi vendi është pranë rrugës drejt fshatit të tyre. , thotë një banor vendas, Adday Hamid Abd. Hauixha ra në duart e Shtetit Islamik në qershor të vitit 2014. Forcat irakiane të sigurisë arritën ta rimarrin qytetin më 10 tetor 2017.